**Rámcová dohoda č.**

# o zabezpečení leteckej prepravy pre Ministerstvo zdravotníctva Slovenskej republiky

**uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**(ďalej len „Dohoda“)**

medzi zmluvnými stranami:

**Objednávateľ: Ministerstvo zdravotníctva Slovenskej republiky**

Sídlo: Limbová 2, 837 52 Bratislava-Nové Mesto, Slovenská republika

Zastúpený: Kamil Šaško, minister

IČO: 00165565

DIČ: 2020830141

IČ DPH: SK2020830141

Bankové spojenie: Štátna pokladnica

IBAN: SK69 8180 0000 0070 0015 0115

BIC/SWIFT kód: SPSRSKBA

(ďalej len „Objednávateľ“)

**a**

**Poskytovateľ :** [obchodné meno spoločnosti podľa výpisu z OR]

Sídlo: [adresa sídla alebo miesto podnikania],

IČO: [identifikačné číslo organizácie pridelené ŠÚ SR]

DIČ: [daňové identifikačné číslo]

IČ DPH: [registračné číslo platiteľa DPH]

Zastúpený: [titul, meno, priezvisko a postavenie (napr. konateľ spoločnosti)]

Bankové spojenie:

IBAN:

BIC/SWIFT kód:

Zapísaný v obchodnom registri:

Osoby oprávnené konať vo veciach:

a) zmluvných [[titul, meno, priezvisko a postavenie]

b) technických [[titul, meno, priezvisko a postavenie]

Tel.: [tel. číslo osoby oprávnenej konať v zmluvných a v technických veciach]

E-mail: [e-mail osoby oprávnenej konať v zmluvných a v technických veciach]

(ďalej len „Poskytovateľ“)

(spolu aj ako „Zmluvné strany“)

# Úvodné ustanovenia

1. Ministerstvo zdravotníctva Slovenskej republiky ako verejný obstarávateľ podľa § 7 ods. 1 písm. a) zákona   
   č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z. “) vyhlásilo oznámením č., zverejneným vo Vestníku verejného obstarávania č. dňa zn. verejnú súťaž na realizáciu zákazky s názvom „Zabezpečenie leteckej prepravy pre Ministerstvo zdravotníctva Slovenskej republiky“ (ďalej len „verejné obstarávanie“).
2. Na základe predloženej ponuky Poskytovateľa vo verejnom obstarávaní sa Zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Dohodu.
3. Poskytovateľ prehlasuje, že sa oboznámil so všetkými podmienkami súvisiacimi s realizáciou predmetu Dohody a sú mu známe všetky technické a kvalitatívne podmienky plnenia predmetu Dohody. Základným účelom tejto Dohody je v súlade s výsledkom verejného obstarávania zabezpečenie jednosmerných a/alebo spiatočných leteniek pre zamestnancov Objednávateľa a osôb určených Objednávateľom pri zahraničných cestách do destinácií podľa požiadaviek Objednávateľa, podľa Prílohy č. 1, s možnosťou doplnenia destinácii podľa aktuálnych potrieb Objednávateľa, pričom za doplnenie Prílohy č. 1 sa považuje aj vystavenie objednávky podľa článku 1 bod 1. tejto Dohody.
4. Objednávateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
5. Poskytovateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.

# Článok 1

# Predmet Dohody

* 1. Predmetom Dohody je záväzok Poskytovateľa zabezpečiť pre Objednávateľa leteckú prepravu vrátane poskytnutých asistenčných a informačných služieb podľa konkrétnych potrieb Objednávateľa (ďalej len „predmet Dohody“ alebo „služby“) v súlade s Opisom predmetu zákazky (ďalej len „OPZ“), ktorý tvorí Prílohu č. 1, a záväzok Objednávateľa zaplatiť Poskytovateľovi za riadne a včas poskytnutý predmet Dohody cenu podľa článku 4 tejto Dohody.
  2. Poskytovateľ sa zaväzuje:

1. vybrať v súlade s požiadavkou Objednávateľa optimálne a ekonomicky najvýhodnejšie letecké spojenie,
2. predložiť ponuku na vybrané letecké spojenie v písmene a) tohto bodu Dohody,
3. zabezpečiť dostupnú/dostupné letenku/letenky na vybrané letecké spojenie uvedené v písmene a) tohto bodu Dohody a doručiť ju/ich elektronickou poštou Objednávateľovi v súlade s touto Dohodou,
4. poskytovať Objednávateľovi nepretržité asistenčné služby uvedené v bode 1.3. tohto článku dohody,
5. poskytovať Objednávateľovi informačné služby uvedené v bode 1.5. tohto článku Dohody.
   1. Poskytovateľ na základe Dohody poskytuje Objednávateľovi asistenčné služby v nasledujúcom rozsahu:
6. kontaktná telefónna linka 24 hodín denne, 7 dní v týždni. Poskytovateľ je povinný oznámiť Objednávateľovi konkrétne telefónne číslo, ktoré bude sprístupnené cestujúcim pre riešenie naliehavých situácií súvisiacich s leteckou prepravou. Poskytovateľ zabezpečí, aby na tomto čísle bola vždy dostupná odborná asistencia a podpora pre cestujúceho,
7. predcestovná, technická a administratívna asistencia, a to najmä storno alebo zmenu rezervácie cestujúceho, administratívne úkony pri uplatnení poistenia storna letenky, zaobstaranie náhradnej letenky, ak osoba, na ktorú je vystavená letenka, nemohla nastúpiť na pôvodne objednaný let z dôvodov na strane Objednávateľa (v prípade, ak hodnota náhradnej/zmenenej letenky nie je vyššia ako hodnota pôvodnej letenky), Poskytovateľa, alebo leteckého prepravcu, alebo z dôvodu vyššej moci, pomoc a súčinnosť pri riešení reklamácií s leteckou prepravou,
8. pomoc pri uplatňovaní práva na kompenzáciu zo strany leteckej spoločnosti v zmysle Naradenia (ES) č. 261/2004 Európskeho parlamentu a Rady z 11.02.2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov, a ktorým sa zrušuje nariadenie (EHS) č. 295/91,
9. bezplatné vysporiadane prípadného storna letenky a doplnkových služieb uvedených v bode 1.4. tohto článku Dohody, nahláseného Objednávateľom najneskôr do 24 hodín pred odletom,
10. zabezpečenie ubytovania v prípade mimoriadnych situácií vzniknutých v súvislosti s požadovanou prepravou, na vyžiadanie zaslať dodávateľovi report obsahujúci prehľad nakúpených leteniek s uvedeným dátumom nákupu, termínom letu, destináciou, číslom letenky a cenou za letenku za určené obdobie,
11. poradenstvo prostredníctvom prieskumu trhu leteckých spoločností, vrátane odporúčania vhodnej trasy a výberu najvýhodnejšieho a najhospodárnejšieho leteckého spojenia, ako aj spracovanie rezervácií leteniek na pravidelných a nepravidelných linkách dostupnými leteckými spoločnosťami podľa e-mailových požiadaviek Objednávateľa, a to do požadovaných destinácií v rámci EÚ aj mimo štátov EÚ.
    1. Poskytovateľ zabezpečí na základe požiadaviek Objednávateľa doplnkové služby, najmä:
12. on-line check-in (ak to umožňujú systémy letísk alebo leteckých spoločností) a elektronické zaslanie palubných lístkov (boarding passov a mobilných boarding passov) priamo na e-mail cestujúceho,
13. zabezpečenie skupinových letov vrátane on-line check-in pri skupinových letoch,
14. rezerváciu sedadiel v lietadle,
15. zaobstaranie vstupných alebo tranzitných víz,
16. zabezpečenie letiskových služieb (VIP, Meet and Greet, Priority Pass, Fast Track a pod.),
    1. Poskytovateľ sa zaväzuje poskytnúť Objednávateľovi informačné služby vo forme informácie:
17. o presnom časovom a geografickom pláne cesty, a to najmä dátum a miesto požadovaného odletu a príletu s uvedením prípadných prestupov a dĺžky letu,
18. o dodatočných údajov a dokumentoch požadovaných zo strany leteckej spoločnosti súvisiacich s požiadavkou Objednávateľa,
19. o štruktúre ceny letenky s rozčlenením na jej zložky, tzn. najmä cena letenky, letiskové poplatky, palivové poplatky, poplatky za vystavenie a doručenie letenky, rezerváciu letenky, sprostredkovateľské poplatky, poplatky za batožinu, poplatok za check-in, prípadne iné poplatky, ktoré sa viažu na príslušnú leteckú prepravu a ďalších poplatkov/cien, z ktorých sa skladá celková cena letenky,
20. o možnostiach zmeny alebo úpravy letenky,
21. o možnostiach storna letenky,
22. o leteckej spoločnosti,
23. o vízovej povinnosti,
24. informačný servis o letiskách, destináciách, povinnom očkovaní a ďalších požiadavkách spojených s cestou do zahraničia.
25. o povolenej váhe a rozmeroch podpalubnej a príručnej batožiny, ktorú môže zamestnanec Objednávateľa a osoby určené Objednávateľom prenášať pri konkrétnom lete.
    1. Služby bude Poskytovateľ poskytovať Objednávateľovi na základe jednotlivých písomných objednávok.
    2. Poskytovateľ sa zaväzuje pre Objednávateľa vyhľadať a dodať letenky a súvisiace služby podľa tejto Dohody v najvýhodnejšej možnej dostupnej ponuke na trhu. Objednávateľ je oprávnený, v súlade so všeobecným metodickým usmernením Úradu pre verejné obstarávanie č. 7/2016, získavať aktuálne dostupné informácie na relevantnom trhu o cenách obstarávanej letenky/obstarávaných leteniek a súvisiacich služieb, a v prípade, že takto zistená cena Objednávateľom bude nižšia ako Poskytovateľom ponúknutá najnižšia cena za predmet príslušnej objednávky, je Objednávateľ oprávnený zrealizovať priamy nákup leteniek aj od iného subjektu ako je Poskytovateľ podľa tejto Dohody, pri dodržaní minimálne rovnakých podmienok týkajúcich sa najkratšieho času prepravy z určeného miesta odletu do určeného miesta príletu a to i v prípade rovnosti Objednávateľom zistenej ceny na relevantnom trhu uvedeným postupom a najnižšej ceny ponúkanej Poskytovateľom podľa podmienok tejto Dohody. Ak takýto prípad nastane, Objednávateľ o tom bezodkladne písomne upovedomí Poskytovateľa prostredníctvom elektronickej správy doručenej na e-mailovú adresu uvedenú v článku 2 bode 2.1 tejto rámcovej dohody.

# Článok 2

# Plnenie Dohody

## Komunikácia medzi Objednávateľom a Poskytovateľom prebieha výlučne v slovenskom jazyku (akceptovaný je aj český jazyk). V odôvodnených prípadoch a na požiadanie Objednávateľa Poskytovateľ predloží Objednávateľovi potrebnú dokumentáciu aj v anglickom jazyku. Zmluvné strany pri plnení Dohody komunikujú prostredníctvom elektronickej pošty v rámci emailovej komunikácie medzi Objednávateľom a Poskytovateľom, prípadne telefonicky:

## Emailová adresa Objednávateľa: paulina.oslanska@health.gov.sk

## Telefonický kontakt Objednávateľa: 02/59373 141

## Emailová adresa Poskytovateľa: [●]

## Telefonický kontakt Poskytovateľa: [●]

## Objednávateľ elektronickou poštou oznámi meno a priezvisko, emailovú adresu a telefonický kontakt osoby/osôb poverenej/poverených na administratívne úkony v súvislosti so zabezpečením záväznej rezervácie s garanciou ponuky Poskytovateľa na zabezpečenie služby (ďalej len „záväzná rezervácia“) a osoby poverenej na prevzatie letenky do troch (3) pracovných dní odo dňa nadobudnutia účinnosti tejto Dohody. Zmluvné strany sú povinné elektronickou poštou oznámiť si zmenu údajov uvedených v tomto bode bezodkladne najneskôr však do troch (3) dní od vtedy, čo nastala zmena. Zmena údajov je účinná voči druhej Zmluvnej strane Dohody dňom jej oznámenia druhej Zmluvnej strane.

## Poskytovateľ sa zaväzuje technicky a administratívne zabezpečiť celý proces vybavenia leteniek potrebných na vykonanie služby v rámci celého sveta a to od predloženia základnej ponuky možností letov, cez rezerváciu leteniek až po konečné vystavenie leteniek a následnú priebežnú kontrolu rezervačného systému do samotného skončenia leteckej prepravy.

## Podľa zadanej požiadavky Objednávateľa, vypracuje Poskytovateľ z časového a ekonomického hľadiska najvhodnejšiu alternatívu letov (uprednostňuje sa priame letecké spojenie) do/z požadovanej destinácie. V naliehavých prípadoch, pokiaľ nie je možné zabezpečiť leteckú prepravu včas, zabezpečí ponuku vhodnej alternatívy letov aj v kombinácii s pozemnou či lodnou dopravou.

## Poskytovateľ sa zaväzuje zabezpečiť bezplatné storno objednávky alebo letenky na zabezpečenie prepravy, ak požiadavka Objednávateľa na storno objednávky alebo letenky, a to aj bez uvedenia dôvodu stornovania, je Objednávateľom odoslaná Poskytovateľovi najneskôr do 24 hodín pred časom odletu uvedenom v stornovanej objednávke alebo letenke. Stornovanie letenky môže uskutočniť aj zamestnanec Objednávateľa, na ktorého je vystavená letenka.

1. Objednávateľ sa zaväzuje, že na základe záväznej rezervácie zašle prostredníctvom adresy uvedenej v bode 2.1. tejto Dohody alebo  e-mailových adries poverených osôb na administratívne úkony záväznú objednávku (podklad za účelom fakturácie zaslaný Objednávateľom po vystavení záväznej rezervácie), ktorej minimálnymi náležitosťami na zabezpečenie prepravy sú:

* Názov, sídlo, číslo účtu, bankové spojenie, číslo telefónu, číslo faxu, e-mail Objednávateľa
* Meno a priezvisko osoby poverenej na podanie žiadosti o vystavenie záväznej rezervácie
* Názov a sídlo, číslo IČO poskytovateľa
* Označenie miesta odletu/odletov
* Počet leteniek
* Označenie druhu letenky/leteniek (či sa jedná o jednosmernú a/alebo spiatočnú letenku)
* Čas a dátum odletu, ak ide o jednosmernú letenku; čas a dátum odletu a čas a dátum príletu, ak ide o spiatočnú letenku;
* Informácie o leteckej spoločnosti (názov spoločnosti, najdôležitejšie informácie o lete)
* Cena letenky
* Termín/termíny doručenia letenky/leteniek Objednávateľovi
* Spresnenie podmienok fakturácie
* Ďalšie informácie a požiadavky súvisiace a potrebné na plnenie predmetu Dohody;

1. Poskytovateľ sa zaväzuje doručiť letenku/letenky v elektronickej formeObjednávateľovi najneskôr 3 dni pred odletom
2. Prevzatie letenky a súlad prevzatej letenky/leteniek s objednávkou potvrdí osoba poverená na prevzatie letenky/leteniek elektronicky.
3. Poskytovateľ je povinný elektronicky doručiť Objednávateľovi letenku spolu so všetkými dokladmi, ktoré sa k letenke vydávajú.

# Článok 3

# Práva a povinnosti Zmluvných strán

3.1 Všetky dokumenty súvisiace s touto Dohodou, a to najmä rezervácia, záväzná písomná objednávka a faktúry Zmluvné strany vypracovávajú v slovenskom jazyku, a tieto dokumenty musia obsahovať všetky dohodnuté a všeobecne záväznými právnymi predpismi platnými na území Slovenskej republiky požadované údaje.

3.2 V Prílohe č. 2 tejto Dohody sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu: obchodné meno, sídlo/miesto podnikania, IČO, percentuálny podiel z hodnoty predmetu Dohody a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

3.3 Poskytovateľ sa zaväzuje oznámiť Objednávateľovi akúkoľvek zmenu údajov u subdodávateľov uvedených v Prílohe č. 2 tejto Dohody, a to bezodkladne.

3.4 V prípade zmeny subdodávateľa je Poskytovateľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 3.2 tohto článku tejto Dohody.

3.5 Subdodávateľ alebo subdodávatelia podľa osobitného predpisu, ktorí podľa § 11 ods. 1 zákona č. 343/2015 Z. z. majú povinnosť zapisovať sa do registra partnerov verejného sektora, musia byť zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“). Poskytovateľ je povinný Objednávateľovi najneskôr v 5. deň, ktorý predchádza dňu, v ktorom sa subdodávateľ začne podieľať na plnení predmetu Dohody, predložiť písomné oznámenie o zmene subdodávateľa, ktoré bude obsahovať údaje minimálne v rozsahu: obchodné meno, sídlo/miesto podnikania, IČO, percentuálny podiel z hodnoty plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

3.6 Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

3.7 Poskytovateľ berie na vedomie, že ak bude predmet Dohody hradený z európskych fondov, bude predmetom administratívnej kontroly procesu verejného obstarávania zo strany príslušného riadiaceho orgánu a/alebo sprostredkovateľského orgánu. Poskytovateľ sa zaväzuje strpieť výkon kontroly/auditu súvisiacej s plnením predmetu tejto Dohody kedykoľvek počas trvania príslušnej Zmluvy o poskytnutí nenávratného finančného príspevku uzavretej Objednávateľom ako prijímateľom nenávratného finančného príspevku za účelom financovania predmetu plnenia podľa tejto Dohody, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č.121/2022 Z. z. o príspevkoch z fondov Európskej únie a o zmene a doplnení niektorých zákonov a zákona č. 357/2015 Z. z. o finančnej kontrole a audite a o zmene a doplnení niektorých zákonov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Osobami oprávnenými na výkon kontroly/auditu sú najmä:

Úrad vlády Slovenskej republiky a ním poverené osoby,

1. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
2. Orgán auditu, jeho spolupracujúce orgány a osoby poverené na výkon kontroly/auditu,
3. Splnomocnení zástupcovia Európskej Komisie a Európskeho dvora audítorov,
4. Osoby prizvané orgánmi uvedenými v písm. a) až d) v súlade s príslušnými právnymi predpismi SR a právnymi aktmi EÚ.

3.8 Poskytovateľ sa zaväzuje podrobiť sa výkonu kontroly skutočností týkajúcich sa tejto Dohody aj povereným zamestnancom Objednávateľa.

3.9 V prípade, že Poskytovateľ, jeho subdodávateľ podľa zákona č. 343/2015 Z. z. alebo subdodávateľ podľa zákona č. 315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., Poskytovateľ vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z. z. alebo subdodávateľa podľa zákona č. 315/2016 Z. z., nie je:

1. prezident Slovenskej republiky,
2. člen vlády,
3. vedúci ústredného orgánu štátnej správy, ktorý nie je členom vlády,
4. vedúci orgánu štátnej správy s celoslovenskou pôsobnosťou,
5. sudca Ústavného súdu Slovenskej republiky alebo sudca,
6. generálny prokurátor Slovenskej republiky, špeciálny prokurátor alebo prokurátor,
7. verejný ochranca práv,
8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
9. štátny tajomník,
10. generálny tajomník služobného úradu,
11. prednosta okresného úradu,
12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
13. predseda vyššieho územného celku.

3.10 V prípade, že pri poskytovaní služieb budú Poskytovateľovi poskytnuté osobné údaje, zmluvné strany sa budú riadiť príslušnými ustanoveniami o zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon o ochrane osobných údajov“). V takomto prípade uzavrie Objednávateľ a Poskytovateľ osobitnú písomnú zmluvu o spracovaní osobných údajov v zmysle zákona o ochrane osobných údajov. Poskytovateľ zabezpečí poučenie svojich zamestnancov, tlmočníkov, prekladateľov a všetkých osôb, ktoré v rámci spolupráce s poskytovateľom majú prístup k osobným údajom.

# Článok 4

# Cena predmetu Dohody

* 1. Cena za poskytnutie služieb je stanovená dohodou Zmluvných strán v súlade so zákonom Národnej rady Slovenskej republiky č.18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách.
  2. Cena za poskytnutie služby podľa bodu 4.1 tohto článku Dohody je celkovou a konečnou cenou a zahrňuje všetky poplatky a finančné plnenia súvisiace s poskytnutými službami v súlade s Prílohou č. 1 tejto Dohody, a to najmä cenu letenky/leteniek priamej leteckej spoločnosti, letiskové poplatky, palivové poplatky, poplatky za batožinu, poplatok za zmenu vystavenej letenky, poplatok za storno letenky, poplatok za uzavretie poistenia storna letenky, poplatok za uzavretie cestovného poistenia, prípadne iné poplatky, ktoré sa viažu na príslušnú leteckú prepravu vrátane sprostredkovateľského poplatku (ďalej len „servisný poplatok“). Servisný poplatok za zabezpečenie služieb **za 1 osobu je vo výške ......... EUR bez DPH.**

Poskytovateľ predloží pri každej požiadavke na zabezpečenie služieb aj printscreen letenky z globálneho leteckého rezervačného systému, na ktorom bude uvedená nákupná cena letenky priamo od leteckej spoločnosti.

* 1. Cena ponúknutá Poskytovateľom tejto Dohody musí zohľadňovať všetky relevantné reklamné a marketingové akcie, výhody vernostných programov a výhod, ktoré ponúkajú letecké spoločnosti, pričom tieto výhody sú viazané na Objednávateľa, a nie na prepravovanú osobu. Poskytovateľ je povinný oznámiť a poskytnúť Objednávateľovi všetky výhody a bonusy, ktoré poskytujú letecké spoločnosti z dôvodu plnenia predmetu Dohody pri objednanej leteckej preprave alebo pri budúcej leteckej preprave.
  2. Celková cena za poskytnuté služby podľa tejto Dohody vrátane servisných poplatkov nesmie presiahnuť predpokladanú hodnotu zákazky, ktorá je 221 640,00 € **bez DPH** (slovom: dvestodvadsaťjeden­tisícšesťstoštyridsať EUR bez DPH). Objednávateľ nie je povinný vyčerpať finančný limit plnenia uvedený v tomto bode Dohody.

# Článok 5

# Platobné podmienky a fakturácia

* 1. Poskytovateľ vystaví faktúru za poskytnuté služby Objednávateľovi najskôr nasledujúci pracovný deň po vystavení letenkya doručí ju v listinnej forme na adresu Objednávateľa najskôr nasledujúci pracovný deň po jej vystavení alebo v podobe e-faktúry na mailovú adresu:

paulina.oslanska@health.gov.sk (adresa doručenia MZ SR, Limbová 2, 837 52 Bratislava-Nové Mesto, Slovenská republika)

* 1. Poskytovateľ k faktúre pripojí špecifikáciu účtovanej ceny a jednu kópiu objednávky, pričom faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov a všetky náležitosti daňového dokladu podľa všeobecne záväzných právnych predpisov platných na území SR.
  2. Lehota splatnosti faktúry je tridsať (30) dní odo dňa jej doručenia Objednávateľovi. Ak faktúra a jej prílohy nebudú obsahovať všetky dohodnuté náležitosti, Objednávateľ môže takúto faktúru vrátiť Poskytovateľovi v lehote desiatich (10) pracovných dní od dňa jej doručenia s uvedením všetkých nedostatkov, ktoré sa majú odstrániť. V takomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry Poskytovateľovi.
  3. Platby za poskytnuté plnenia budú realizované Objednávateľom výhradne bezhotovostne prevodným príkazom na účet Poskytovateľa uvedeného v záhlaví tejto Dohody. Bankové spojenie Poskytovateľa uvedené na faktúre musí byť zhodné s bankovým spojením Poskytovateľa uvedeným v záhlaví tejto Dohody. Cena sa považuje za uhradenú dňom odpísania finančných prostriedkov z bankového účtu Objednávateľa.
  4. Objednávateľ neposkytne Poskytovateľovi žiadne preddavky ani zálohy.
  5. Objednávateľ a Poskytovateľ sa zaväzujú plniť povinnosť v zmysle  zákona č. 215/2019 Z. z. o zaručenej elektronickej fakturácii  a centrálnom elektronickom systéme a o doplnení  niektorých zákonov, ktorým  dochádza k zavedeniu povinnosti používať zaručené elektronické faktúry, v termíne a rozsahu, ktoré oznámilo Ministerstvo financií Slovenskej republiky vo svojom publikačnom orgáne.

# Článok 6

# Doba platnosti dohody

## Dohoda sa uzatvára na obdobie 24 mesiacov od nadobudnutia jej účinnosti alebo do vyčerpania maximálneho finančného limitu uvedeného v článku 4 bod 4.4 tejto Dohody, podľa toho ktorá skutočnosť nastane skôr.

# Článok 7

# Reklamačné podmienky

## Poskytovateľ sa zaručuje vypracovať Objednávateľovi ponuky s najhospodárnejšími spojeniami za najvýhodnejšie ceny podľa čiastkových objednávok Objednávateľa, ako aj zabezpečiť ďalšie doplnkové služby spojené s leteckou prepravou cestujúcich do zahraničia za najlepších podmienok.

## Poskytovateľ zodpovedá počas celej doby trvania Dohody za to, že plnenie predmetu Dohody zodpovedá v dobe prevzatia vymedzenému predmetu Dohody a požiadavkám určeným v tejto Dohode predovšetkým podľa Prílohy č. 1. Poskytovateľ garantuje zabezpečenie všetkých služieb podľa tejto Dohody súvisiacich so zahraničnými pracovnými cestami zamestnancov Objednávateľa, v takej kvalite, aby Objednávateľovi nevznikla škoda.

## V prípade, že Objednávateľ zistí, že objednané služby nesúhlasia s poskytnutými službami podľa čiastkovej objednávky v zmysle predmetu Dohody (podľa Prílohy č. 1), je potrebné zo strany Objednávateľa uplatniť reklamáciu bez zbytočného odkladu ihneď po zistení, najneskôr však do siedmich pracovných dní, s uvedením konkrétnych výhrad. V prípade odôvodnenej reklamácie je Poskytovateľ povinný bez akéhokoľvek meškania, najneskôr však do 24 hodín od jej uplatnenia, a bezodplatne reklamáciu vybaviť náležitým spôsobom. Ak bolo chybné plnenie identifikované::

## pred plánovaným letom, je Poskytovateľ povinný zabezpečiť letenku/letenky a/alebo realizovať inú službu predmetu Dohody v súlade s požadovanou čiastkovou objednávkou,

## v čase, kedy nebude možné plánovaný let realizovať a/alebo realizovať inú službu predmetu Dohody, je Poskytovateľ povinný uhradiť Objednávateľovi škodu, ktorá mu preukázateľne vznikla, pričom nie je oprávnený za chybne vykonanú službu predmetu Dohody požadovať finančné plnenie podľa tejto Dohody.

## Poskytnutie predmetu Dohody v rozpore s požadovanou čiastkovou objednávkou sa považuje za chybné plnenie. Objednávateľ je oprávnený chybné plnenie odmietnuť po tom, čo vadu zistil a zároveň je povinný bez zbytočného odkladu kontaktovať Poskytovateľa e-mailom o vadách spolu s nárokmi, ktoré v súvislosti s chybným plnením uplatňuje.

## Objednávateľ nezodpovedá za škody vzniknuté porušením povinností Poskytovateľa podľa tejto Dohody.

# Článok 8

# Zodpovednosť za škodu

* 1. Zodpovednosť za škodu spôsobenú pri plnení tejto Dohody sa riadi príslušnými ustanoveniami zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) o náhrade škody.
  2. Zodpovednosť za škodu sa riadi § 373 a nasl. Obchodného zákonníka. Strana, ktorá spôsobila škodu druhej strane, sa zbaví zodpovednosti, ak preukáže, že škoda bola spôsobená okolnosťou vylučujúcou jej zodpovednosť podľa § 374 Obchodného zákonníka.
  3. Zmluvné strany sú povinné predchádzať vzniku škody a urobiť všetky vhodné a primerané opatrenia k odvráteniu hroziacej škody a v prípade vzniku škody urobiť všetky nevyhnutné opatrenia k tomu, aby rozsah škody bol čo najnižší.
  4. Zmluvná strana, ktorá poruší svoju povinnosť uvedenú v tejto Dohode, je povinná nahradiť škodu tým spôsobenú druhej Zmluvnej strane, okrem prípadu, ak preukáže, že porušenie povinností bolo spôsobené okolnosťami vylučujúcimi zodpovednosť (vyššia moc). Týmto nie je dotknutá povinnosť Zmluvnej strany zaplatiť v celom rozsahu zmluvnú pokutu. Za vyššiu moc sa pre účely tejto Dohody považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény.
  5. Ak Poskytovateľ nedoručí letenku osobe poverenej na prevzatie letenky ani v čase potrebnom na letiskové odbavenie a spôsobí tým zmeškanie odletu cestujúceho, Objednávateľ má právo na plnú náhradu ceny letenky a náhradu škody (napríklad škoda Objednávateľa spočívajúca v zabezpečení dopravy na letisko a z letiska, zabezpečenie hotela a pod.), ktorá tým bola Objednávateľovi spôsobená. Právo na zmluvné pokuty uvedené v článku 9 tejto Dohody týmto nie je dotknuté. Pre vylúčenie akýchkoľvek pochybností platí, že náhrada škody nie je výškou zmluvnej pokuty obmedzená, pričom zmluvná pokuta podľa článku 9 tejto Dohody sa na náhradu škody nezapočítava.

# Článok 9

# Zmluvné pokuty a úroky z omeškania

9.1 Ak Poskytovateľ poruší niektorú zo svojich povinností uvedených v článku 2, v článku 4 bod 4.2.,4.3. a v článku 7 tejto Dohody, Objednávateľ má nárok na zaplatenie zmluvnej pokuty vo výške 1 000 EUR za každé jednotlivé porušenie tejto Dohody, a to aj opakovane. Právo na náhradu škody Poskytovateľom Objednávateľovi týmto nie je dotknuté.

9.2 V prípade nedodržania termínu a času doručenia letenky podľa písomnej objednávky Objednávateľa, so všetkými dokladmi, ktoré sa k letenke vydávajú Poskytovateľ je povinný zaplatiť Objednávateľovi zmluvnú pokutu vo výške 20 % z ceny oneskorene dodanej letenky. Právo Objednávateľa na náhradu škody Poskytovateľom nie je týmto dotknuté.

9.3 Ak je Objednávateľ v omeškaní so zaplatením faktúry po lehote jej splatnosti, Poskytovateľ je oprávnený účtovať Objednávateľovi zákonné úroky z omeškania.

9.4 Poskytovateľ je povinný zaplatiť zmluvnú pokutu v zmysle tohto článku Objednávateľovi do 15 dní od doručenia odôvodnenej písomnej výzvy na zaplatenie zmluvnej pokuty.

# Článok 10

# Skončenie Dohody

* 1. Túto Dohodu je možné skončiť:

1. písomnou dohodou,
2. písomným odstúpením od tejto Dohody,
3. písomnou výpoveďou.
   1. Objednávateľ je oprávnený písomne odstúpiť od tejto Dohody v prípade závažného porušenia Dohody. Za závažné porušenie Dohody sa považuje:
4. také porušenie Dohody Poskytovateľom, ktoré ohrozilo alebo narušilo plnenie predmetu tejto Dohody,
5. menej závažné porušenie Dohody Poskytovateľom, ktoré Poskytovateľ napriek elektronickou poštou doručenej výzve Objednávateľa neodstráni v lehote uvedenej vo výzve.
6. opakované menej závažné porušenie Dohody Poskytovateľom, pričom za opakované sa považuje, ak nastalo aspoň dvakrát.
   1. Za menej závažné porušenie zmluvných povinností Poskytovateľa sa považuje porušenie všetkých ostatných zmluvných povinností dohodnutých v tejto Dohode, ktoré neohrozujú alebo nenarušujú plnenie tejto Dohody.
   2. Objednávateľ ma právo písomne odstúpiť od tejto Dohody, ak:
7. v čase jej uzavretia existoval dôvod na vylúčenie Poskytovateľa pre nesplnenie podmienky účasti podľa § 32 ods. 1 písm. a) zákona č. 343/2015 Z. z.,
8. ak Dohoda nemala byť uzavretá s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
9. Poskytovateľ a /alebo subdodávateľ/subdodávatelia Poskytovateľa nebol/neboli v čase uzavretia Dohody zapísaný/zapísaní v registri partnerov verejného sektora alebo ak bol/boli vymazaný z registra partnerov verejného sektora podľa zákona č. 315/2016 Z. z.; alebo
10. došlo k splneniu zákonných dôvodov na odstúpenie od Dohody (najmä § 19 zákona   
    č. 343/2015 Z. z.),
11. proti Poskytovateľovi sa začalo konkurzné konanie alebo reštrukturalizácia,
12. Poskytovateľ vstúpil do likvidácie,
13. pre Poskytovateľa sa stane plnenie z tejto Dohody úplne nemožným,
14. Poskytovateľ opakovane poruší povinnosť - vyhľadať a dodať letenky a súvisiace služby podľa tejto Dohody v najvýhodnejšej možnej dostupnej ponuke na trhu.
    1. Poskytovateľ má právo odstúpiť od tejto Dohody ak:
15. Objednávateľ preukázateľným spôsobom neposkytuje Poskytovateľovi potrebnú súčinnosť pri plnení tejto Dohody, a to ani po doručenom písomnom upozornení a poskytnutí primeranej lehoty na nápravu Poskytovateľom,
16. Objednávateľ poruší Dohodu podstatným spôsobom, pričom za podstatné porušenie na strane Objednávateľa sa považuje omeškanie Objednávateľa s úhradou faktúry/faktúr o viac ako 60 dní po lehote jej/ich splatnosti.
    1. Na odstúpenie od Dohody sa vyžaduje písomná forma. Odstúpenie nadobúda účinnosť dňom jeho doručenia druhej Zmluvnej strane. Adresami na doručovanie písomného odstúpenia sú adresy Zmluvných strán uvedené v záhlaví tejto Dohody.
    2. Vzájomne poskytnuté plnenia, poskytnuté do dňa odstúpenia od tejto Dohody si Zmluvné strany ponechajú. Poskytovateľ má nárok na náhradu dôvodných a preukázateľne vynaložených nákladov do dňa odstúpenia od tejto Dohody.
    3. Objednávateľ môže túto Dohodu písomne vypovedať aj bez udania dôvodu. Výpovedná lehota je tri (3) mesiace a začne plynúť prvým dňom mesiaca nasledujúcom po mesiaci, v ktorom bola výpoveď doručená Poskytovateľovi.

# Článok 11

# Osobitné ustanovenia a riešenie sporov

* 1. Akákoľvek písomnosť alebo iné správy, ktoré sa doručujú v súvislosti s touto Dohodou a objednávkou (každá z nich ďalej ako „**Oznámenie**“) musia byť v písomnej podobe;
* doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody.
* Oznámenie bude odoslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom Dohody:

Objednávateľ:

Ministerstvo zdravotníctva Slovenskej republiky

Limbová 2, 837 52 Bratislava-Nové Mesto, Slovenská republika

k rukám: Mgr. Paulína Oslanská

email: paulina.oslanska@health.gov.sk

Oznámenie poskytované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom Dohody:

Poskytovateľ:

[●]

[●]

k rukám: [●]

email: [●]

* 1. Oznámenie nadobúda účinnosť okamihom jeho prevzatia a má sa za prevzaté:
* v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
* v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
* v čase jeho doručenia, ale najneskôr nesledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
  1. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  2. Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
  3. Ak ktorékoľvek z ustanovení tejto Dohody alebo písomnej objednávky bude považované za nezákonné, neplatné alebo nevykonateľné (celkom alebo z časti) podľa akéhokoľvek všeobecne záväzného právneho predpisu platného na území SR, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody alebo písomnej objednávky, avšak zákonnosť, platnosť a vykonateľnosť zvyšných ustanovení Dohody zostane nedotknutá.
  4. Zmluvné strany sa dohodli, že pohľadávky vyplývajúce z tejto Dohody a/alebo písomnej objednávky môžu byť postúpené na tretie osoby len s predchádzajúcim písomným súhlasom druhej Zmluvnej strany.
  5. Poskytovateľ sa zaväzuje poskytnúť Objednávateľovi všetku súčinnosť nevyhnutnú na plnenie tejto Dohody a/alebo písomnej objednávky.

# Článok 12

# Protikorupčná doložka

1. Zmluvné strany, ktoré sa výhradne pre účely tohto článku budú ďalej označovať ako „*ministerstvo*“ (Objednávateľ) a „*partner ministerstva*“ (Poskytovateľ), sa zaväzujú v rámci zmluvného vzťahu založeného touto Dohodou dodržiavať a presadzovať platné právne normy zakazujúce korupciu.
2. Zmluvné strany sa zaväzujú a súhlasia s tým, že v prípade, ak konanie partnera ministerstva, či už priame alebo cez sprostredkovateľa, vo svoj prospech alebo v prospech iného, vzbudzuje dôvodné podozrenie, že ide alebo by mohlo ísť o korupciu, takéto konanie je podstatným porušením tejto Dohody a súčasne dôvodom na okamžité odstúpenie ministerstva od Dohody, pričom partner ministerstva je povinný nahradiť ministerstvu všetku škodu, ktorá mu v dôsledku takéhoto konania alebo v súvislosti s odstúpením od Dohody vznikla.

# Článok 13

# Záverečné ustanovenia

* 1. Táto Dohoda nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade s § 47a ods.1 zákona č. 40/1964 Zb. Občiansky zákonník v znení neskorších predpisov.
  2. Táto Dohoda je vyhotovená v piatich (5) rovnopisoch s platnosťou originálu, dva rovnopisy zostanú Poskytovateľovi a tri (3) rovnopisy zostanú Objednávateľovi. Uvedený počet listinných rovnopisov a ich rozdelenie sa rovnako vzťahuje aj na uzavretie každého dodatku k Dohode. Dohoda Zmluvných strán o počte rovnopisov sa neuplatní v prípade, ak k uzavretiu tejto Dohody (resp. dodatku k nej) dochádza elektronicky v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení neskorších predpisov (ďalej len *„zákon o dôveryhodných službách“*). V prípade, ak k uzavretiu tejto Dohody (resp. dodatku k nej) dochádza elektronicky, dátumy podpisov zmluvných strán sú uvedené pri kvalifikovaných elektronických podpisoch/pečatiachZmluvných strán, ak nie je použitá kvalifikovaná elektronická časová pečiatka podľa zákona o dôveryhodných službách.
  3. Právne vzťahy touto Dohodou zvlášť neupravené sa riadia ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky.
  4. Túto Dohodu je možné meniť len na základe písomných a očíslovaných dodatkov k tejto Dohode podpísaných obidvoma Zmluvnými stranami v súlade s ustanovením § 18 zákona č. 343/2015 Z. z.
  5. Poskytovateľ týmto Objednávateľovi oznamuje, že v prípade poskytnutia osobných údajov nevyhnutných na plnenie tejto Dohody, bude tieto osobné údaje spracúvať ako sprostredkovateľ iba za účelom plnenia povinností v zmysle tejto Dohody a príp. aj na účely vedenia evidencie alebo daňových povinností. Poskytovateľ bude spracúvať osobné údaje iba po dobu trvania tejto Dohody, ak mu právnymi predpismi nebude uložená povinnosť uchovávať predmetné osobné údaje dlhšie. Na spracúvanie osobných údajov sa vzťahujú primerane pravidlá ochrany osobných údajov a to vrátane práv dotknutých osôb v zmysle článkov 16 až 21 Nariadenia Európskeho Parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) v platnom znení. V prípade podania sťažnosti voči spracúvaniu osobných údajov je príslušný Úrad na ochranu osobných údajov SR so sídlom Hraničná 4826/12, 820 07 Bratislava.
  6. Zmluvné strany sa dohodli, že Poskytovateľ v postavení veriteľa nepostúpi akúkoľvek svoju pohľadávku z tejto Dohody tretej osobe bez predchádzajúceho písomného súhlasu Objednávateľa v postavení dlžníka. V prípade, že dôjde zo strany veriteľa k porušeniu tejto povinnosti a svoje práva a povinnosti z tejto Dohody postúpi tretej osobe, bude toto postúpenie v súlade s § 39 Občianskeho zákonníka považované za neplatné.
  7. Zmluvné strany vyhlasujú, že si Dohodu prečítali, jej zneniu porozumeli, že nebola uzatvorená v tiesni, ani za zvlášť nevýhodných podmienok a na znak súhlasu s jej obsahom ju vlastnoručne podpisujú.

**Prílohy:**

Príloha č. 1: Opis predmetu zákazky

Príloha č. 2: Zoznam subdodávateľov

V Bratislave dňa ........................... V ......................... dňa .........................

Objednávateľ Poskytovateľ

Príloha č. 1

**Opis predmetu zákazky**

1. Predmetom zákazky je zabezpečenie leteckej prepravy osôb pri zahraničných pracovných cestách pre potreby Ministerstva zdravotníctva Slovenskej republiky (ďalej len „objednávateľ“) na obdobie 24 mesiacov od účinnosti Rámcovej dohody alebo do vyčerpania predpokladanej hodnoty zákazky, podľa toho, ktorá skutočnosť nastane skôr.
2. Predmetom zákazky je zabezpečenie jednosmernej a/alebo spiatočnej leteckej prepravy a k tomu prislúchajúcich doplnkových služieb spojených so zahraničnými pracovnými cestami zamestnancov a osôb určených objednávateľom do destinácií, ktoré sú uvedené v Minimálnom rozsahu cieľových destinácií a budú aktuálne uvedené v požiadavke na zabezpečenie leteckej prepravy (ďalej len „výzva“) objednávateľa.
3. Poskytovateľ zabezpečí technicky a administratívne celý proces vybavenia leteniek v rámci celého sveta a to od predloženia základnej ponuky možnosti letov, cez rezerváciu leteniek až po konečné vystavenie leteniek a následnú priebežnú kontrolu rezervačného systému do samotného skončenia leteckej prepravy.
4. Poskytovateľ zabezpečí poradenstvo prostredníctvom prieskumu trhu leteckých spoločností, vrátane odporúčania vhodnej trasy a výberu najvýhodnejšieho a najhospodárnejšieho leteckého spojenia, ako aj spracovanie rezervácií leteniek na pravidelných a nepravidelných linkách dostupnými leteckými spoločnosťami podľa e-mailových požiadaviek Objednávateľa, a to do požadovaných destinácií v rámci EÚ aj mimo štátov EÚ.
5. Podľa zadanej požiadavky objednávateľa vypracuje poskytovateľ z časového a ekonomického hľadiska najvhodnejšiu alternatívu letov (uprednostňuje sa priame letecké spojenie do/z požadovanej destinácie).
6. V naliehavých prípadoch zabezpečí ponuku vhodnej alternatívy letov v kombinácii s pozemnou dopravou.
7. V prípade neočakávaných komplikácií alebo akýchkoľvek zmien, náhleho zrušenia letov, posunu časov, technických porúch, či prípadných štrajkov, flexibilne a bez zbytočného odkladu o vzniknutej situácii informuje príslušného žiadateľa a zároveň urgentne v rezervačnom systéme alebo priamo u dopravcu (telefonicky, elektronicky) vykoná opatrenia smerujúce k vyriešeniu vzniknutej situácie (napr. prebookovanie letenky na inú vhodnú linku, úplné zrušenie letu bez nároku na finančné vyrovnanie leteckého dopravcu voči žiadateľovi atď...)
8. Poskytovateľ zabezpečí na základe konkrétnych potrieb objednávateľa letenku/letenky, ktorej/ktorých cenu uvedie vo svojej ponuke. Cenu za letenku bude poskytovateľ stanovovať nasledovne:
   1. Servisný poplatok za zabezpečenie služieb za 1 osobu vo výške EUR bez DPH (servisný poplatok je predmetom verejného obstarávania a bude fixný po celú dobu platnosti Rámcovej dohody alebo do vyčerpania finančného limitu),
   2. Cena letenky/leteniek priamej leteckej spoločnosti,
   3. Letiskové poplatky,
   4. Palivové poplatky,
   5. Poplatky za batožinu,
   6. Poplatok za zmenu vystavenej letenky,
   7. Poplatok za storno letenky,
   8. Poplatok za uzavretie poistenia storna letenky,
   9. Poplatok za uzavretie cestovného poistenia,
   10. Prípadne iné poplatky, ktoré sa viažu na príslušnú leteckú prepravu a priamu leteckú spoločnosť,
   11. Poplatky za doplnkové služby uvedené v bode 11.4.8.
9. Úspešný uchádzač/poskytovateľ predloží pri každej požiadavke na zabezpečenie letenky/leteniek aj printscreen letenky z globálneho rezervačného systému, na ktorom bude uvedená nákupná cena letenky od priamej leteckej spoločnosti.
10. Poskytovateľ je povinný:
    1. vybrať v súlade s požiadavkou objednávateľa optimálne a ekonomicky najvýhodnejšie letecké spojenie,
    2. zabezpečiť leteckú prepravu do destinácií na základe požiadavky objednávateľa,
    3. doručiť letenku elektronickou poštou objednávateľovi v súlade s objednávkou objednávateľa,
    4. poskytnúť objednávateľovi nepretržité asistenčné služby v nasledovnom rozsahu:
       1. zabezpečenie kontaktnej telefónnej linky 24 hodín denne, 7 dní v týždni. Poskytovateľ je povinný oznámiť Objednávateľovi konkrétne telefónne číslo, ktoré bude sprístupnené cestujúcim pre riešenie naliehavých situácií súvisiacich s leteckou prepravou. Poskytovateľ zabezpečí, aby na tomto čísle bola vždy dostupná odborná asistencia a podpora pre cestujúceho,
       2. zabezpečenie predcestovno technickej a administratívnej asistencie, a to najmä prebookovanie letenky cestujúceho, zaobstaranie náhradnej letenky, ak osoba, na ktorú je vystavená letenka, nemohla nastúpiť na pôvodne objednaný let z dôvodov na strane objednávateľa, poskytovateľa alebo leteckého prepravcu, alebo z dôvodu vyššej moci,
       3. pomoc pri riešení reklamácií súvisiacich s leteckou prepravou,
       4. pomoc pri uplatňovaní práva na kompenzáciu zo strany leteckej spoločnosti v zmysle Naradenia (ES) č. 261/2004 Európskeho parlamentu a Rady z 11.02.2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov, a ktorým sa zrušuje nariadenie (EHS) č. 295/91,
       5. zabezpečenie bezplatného vysporiadania prípadného storna letenky a doplnkových služieb uvedených v bode 11.4.8., nahláseného objednávateľom najneskôr do 24 hodín pred odletom,
       6. zabezpečenie ubytovania v prípade mimoriadnych situácií vzniknutých v súvislosti s požadovanou prepravou,
       7. na vyžiadanie zaslať dodávateľovi report obsahujúci prehľad nakúpených leteniek s uvedeným dátumom nákupu, termínom letu, destináciou, číslom letenky a cenou za letenku za určené obdobie.
       8. Zabezpečiť na základe požiadaviek Objednávateľa doplnkové služby, najmä:

a) on-line check-in (ak to umožňujú systémy letísk alebo leteckých spoločností) a elektronické zaslanie palubných lístkov (boarding passov a mobilných boarding passov) priamo na e-mail cestujúceho,

b) zabezpečenie skupinových letov vrátane on-line check-in pri skupinových letoch,

c) rezerváciu sedadiel v lietadle,

d) zaobstaranie vstupných alebo tranzitných víz,

e) zabezpečenie letiskových služieb (VIP, Meet and Greet,Priority Pass, Fast Track a pod.).

* + 1. poskytnúť objednávateľovi informačné služby vo forme informácie o:

1. presnom časovom a geografickom pláne prepravy, a to dátum a miesto požadovaného odletu a príletu s uvedením prípadných prestupov a dĺžky letu,
2. dodatočných údajoch a dokumentoch požadovaných zo strany leteckej spoločnosti súvisiacich s požiadavkou,
3. štruktúre ceny letenky vrátane letiskových poplatkov a ostatných povinných poplatkov,
4. možnostiach zmeny alebo úpravy letenky, leteckej spoločnosti;
5. možnostiach storna letenky,
6. leteckej spoločnosti,
7. vízovej povinnosti,
8. informačný servis o letiskách, destináciách, povinnom očkovaní a ďalších požiadavkách spojených s cestou do zahraničia,
9. o povolenej váhe a rozmeroch podpalubnej a príručnej batožiny, ktorú môže zamestnanec Objednávateľa a osoby určené Objednávateľom prenášať pri konkrétnom lete.
10. Komunikácia medzi objednávateľom a poskytovateľmi bude prebiehať výlučne v slovenskom jazyku prostredníctvom na to určených e-mailových adries, resp. prostredníctvom na to určených osobitných telefonických kontaktov uvedených v čl. 2.1. Rámcovej dohody.
11. Poskytovateľ sa zaväzuje pre Objednávateľa vyhľadať a dodať letenky a súvisiace služby podľa tejto rámcovej dohody v najvýhodnejšej možnej dostupnej ponuke na trhu. Objednávateľ je oprávnený, v súlade so všeobecným metodickým usmernením Úradu pre verejné obstarávanie č. 7/2016, získavať aktuálne dostupné informácie na relevantnom trhu o cenách obstarávanej letenky/obstarávaných leteniek a súvisiacich služieb, a v prípade, že takto zistená cena Objednávateľom bude nižšia ako Poskytovateľom ponúknutá najnižšia cena za predmet príslušnej objednávky, uplatňovať pravidlo pre priamy nákup leteniek aj od iného subjektu ako je Poskytovateľ podľa tejto Dohody, pri dodržaní minimálne rovnakých podmienok týkajúcich sa najkratšieho času prepravy z určeného miesta odletu do určeného miesta príletu a to i v prípade rovnosti Objednávateľom zistenej ceny na relevantnom trhu uvedeným postupom a najnižšej ceny ponúkanej Poskytovateľom podľa podmienok tejto rámcovej dohody. Ak takýto prípad nastane, Objednávateľ o tom bezodkladne písomne upovedomí Poskytovateľa prostredníctvom elektronickej správy doručenej na e-mailovú adresu uvedenú v článku 2 bode 2.1 rámcovej dohody.
12. Poskytovateľ sa zaväzuje zabezpečiť bezplatné storno objednávky alebo letenky na zabezpečenie prepravy, ak požiadavka Objednávateľa na storno objednávky alebo letenky, a to aj bez uvedenia dôvodu stornovania, je Objednávateľom odoslaná Poskytovateľovi najneskôr do 24 hodín pred časom odletu uvedenom v stornovanej objednávke alebo letenke. Stornovanie letenky môže uskutočniť aj zamestnanec Objednávateľa, na ktorého je vystavená letenka.
13. **Minimálny rozsah cieľových destinácií**

**Verejný obstarávateľ/Objednávateľ si vyhradzuje právo na doplnenie cieľových destinácií, ktoré aktuálne vyplynú z potrieb**

**Predpokladaný zoznam destinácií**

* 1. Amsterdam
  2. Atény
  3. Barcelona
  4. Bazilej
  5. Belehrad
  6. Benátky
  7. Berlín
  8. Brusel
  9. Bukurešť
  10. Dublin
  11. Dubaj
  12. Dubrovník
  13. Düsseldorf
  14. Frankfurt nad Mohanom
  15. Helsinky
  16. Innsbruck
  17. Košice
  18. Kodaň
  19. Lisabon
  20. Litva
  21. Londýn
  22. Luxemburg
  23. Madrid
  24. Malta
  25. Montreaux
  26. Oslo
  27. Paríž
  28. Praha
  29. Riga
  30. Rím
  31. Šibenik
  32. Štokholm
  33. Štrasburg
  34. Varšava
  35. Vilnius
  36. Washington
  37. Záhreb
  38. Zürich
  39. Ženeva

**Príloha č. 2**

**ZOZNAM SUBDODÁVATEĽOV A PODIEL SUBDODÁVOK**

**Poskytovateľ:**

Názov: [●]

Sídlo: [●]

IČO: [●]

týmto vyhlasujem, že v rámci poskytovanie služieb: „***Zabezpečenie leteckej prepravy pre Ministerstvo zdravotníctva Slovenskej republiky***“:

* nebudem využívať subdodávky a celé plnenie zabezpečím sám.\*
* budem využívať subdodávky v nasledovnom rozsahu:\*

\* (nechodiace sa prečiarknite)

|  |  |  |  |  |  |
| --- | --- | --- | --- | --- | --- |
|  | **Subdodávateľ**  **(obchodné meno, sídlo alebo miesto**  **podnikania, IČO, registrácia)** | **Kontaktná osoba**  **(meno a priezvisko, bydlisko, dátum narodenia)** | **Popis dodávok**  **vykonávaných**  **subdodávateľom** | **Podiel plnenia**  **zmluvy v % z**  **celkového**  **objemu** | **Podiel plnenia**  **zmluvy vo**  **finančnom**  **vyjadrení v EUR** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |

Čestne vyhlasujem, že každý subdodávateľ spĺňa alebo najneskôr v čase plnenia bude spĺňať podmienky podľa § 32 ods.1 a § 11 ods. 1 zákona o verejnom obstarávaní a neexistujú u neho dôvody na vylúčenie; tým nie je dotknutá zodpovednosť Predávajúceho za plnenie predmetu Zmluvy.

Akceptujem pravidlá zmeny subdodávateľov počas plnenia Zmluvy, ktoré sú uvedené v Článku VIII tejto Zmluvy.

V Bratislave, dňa ..................

Za Poskytovateľa:

[●]

[●]